รัฐบาลไทย-ข่าวทำเนียบรัฐบาล-ปลัด มท. ลงพื้นที่จังหวัดลำพูน ปลุกหัวใจ "ราชสีห์ผู้ภักดีของแผ่นดิน" ครองตน ครองคน ครองงาน เป็นที่พึ่งพาของพี่น้องประชาชน มุ่งมั่นทำหน้าที่ "บำบัดทุกข์ บำรุงสุข"
วันพุธที่ 21 กุมภาพันธ์ 2567
21/02/2567
ปลัด มท. ลงพื้นที่จังหวัดลําพูน ปลุกหัวใจ "ราชสีห์ผู้ภักดีของแผ่นดิน" ครองตน ครองคน ครองงาน เป็นที่พึ่งพาของพี่น้องประชาชน มุ่งมั่นทําหน้าที่ "บําบัดทุกข์ บํารุงสุข"
ปลัด มท. ลงพื้นที่จังหวัดลําพูน ปลุกหัวใจ "ราชสีห์ผู้ภักดีของแผ่นดิน" ครองตน ครองคน ครองงาน เป็นที่พึ่งพาของพี่น้องประชาชน มุ่งมั่นทําหน้าที่ "บําบัดทุกข์ บํารุงสุข" ทําให้พี่น้องประชาชนมีคุณภาพชีวิตที่ดีอย่างยั่งยืน
เมื่อวันที่ 20 ก.พ. 67 เวลา 13.30 น. ที่ห้องประชุมเทศบาลตําบลเหมืองง่า อําเภอเมืองลําพูน จังหวัดลําพูน นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมติดตามการดําเนินงานตามนโยบายของรัฐบาลและภารกิจสําคัญของกระทรวงมหาดไทยในพื้นที่จังหวัดลําพูน โดยมี นายสันติธร ยิ้มละมัย ผู้ว่าราชการจังหวัดลําพูน นายอนุพงษ์ วาวงศ์มูล นายโยธิน ประสงค์ความดี รองผู้ว่าราชการจังหวัดลําพูน นายสมาน กองแก้ว ปลัดจังหวัดลําพูน นายบุญส่ง ไชยมณี หัวหน้าสํานักงานจังหวัดลําพูน พร้อมด้วยหัวหน้าส่วนราชการและหัวหน้าหน่วยงานรัฐวิสาหกิจในสังกัดกระทรวงมหาดไทย นายอําเภอ นายอมร สุรินธรรม นายกเทศมนตรีตําบลเหมืองง่า และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า หน้าที่ของคนมหาดไทยทั้งส่วนกลาง ส่วนภูมิภาค และส่วนท้องถิ่น พวกเราทุกคนมีหน้าที่ในการสนองแนวพระราชปณิธาน "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ด้วยการมุ่งมั่นทําให้ประเทศชาติมั่นคง ประชาชนมีความสุข ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระราชดํารัสความว่า หากคนไทยเราต่อสู้กันจะไม่มีใครชนะ ประเทศชาติก็ไม่ชนะ ดังนั้น หากเราอยู่ด้วยกันด้วยความสงบสุขและความสันติไม่ต่อสู้เอาชนะกัน ประเทศชาติก็จะชนะ พวกเราชาวมหาดไทยจึงจําเป็นต้องตระหนักและให้ความสําคัญกับการขับเคลื่อนภารกิจ "บําบัดทุกข์ บํารุงสุข" ภายใต้แนวพระราชดําริของพระมหากษัตริย์และพระบรมวงศานุวงศ์ทุกพระองค์ ที่เป็นพลังสําคัญเปรียบเสมือนแรงผลักดันให้พวกเราร่วมกันขับเคลื่อนภารกิจให้เกิดผลสําเร็จ อาทิ การขับเคลื่อนโครงการพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี หรือการขับเคลื่อนโครงการ "ผ้าไทยใส่ให้สนุก" ที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ส่งเสริมให้ประชาชนคนไทยสวมใส่ผ้าไทย เพื่อ "สืบสาน รักษา และต่อยอด" อนุรักษ์วัฒนธรรมประเพณีและภูมิปัญญาของคนไทย เกิดรายได้หมุนเวียนกลับสู่ชุมชน ยกระดับคุณภาพชีวิตของประชาชน อีกทั้งยังขยายผลสู่โครงการ “หมู่บ้านยั่งยืน” ซึ่งเป็นเป้าหมายองค์รวมที่จะทําให้ประเทศชาติมั่นคง ประชาชนมีความสุข ทั้งหมดมีคําตอบ คือ หมู่บ้าน ที่เป็นจุดแตกหักของความสําเร็จ
"นับเป็นพระกรุณาธิคุณที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานหนังสือ "Sustainable City" แก่ปลัดกระทรวงมหาดไทย นายกสมาคมแม่บ้านมหาดไทย และทรงมีพระดํารัสว่าเป็นหน้าที่ของกระทรวงมหาดไทยในการทําให้เป็น “หมู่บ้านยั่งยืน (Sustainable Village)" ซึ่งการจะทําให้ประชาชนมีความสุขอย่างยั่งยืน เริ่มต้นจากการที่ทุกคนมีปัจจัย 4 ครบถ้วน ประชาชนทุกคนสามารถพึ่งพาตนเองได้ สร้างความมั่นคงทางอาหาร โดยน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" และขยายผลไปสู่การเลี้ยงสัตว์เพื่อเป็นอาหาร เลี้ยงไก่ กบ จิ้งหรีด โดยเฉพาะการเลี้ยงไก่ไข่และเป็ด เพื่อจะได้มีไข่รับประทานอย่างเพียงพอในทุกวัน อย่างน้อยวันละ 2 ฟอง ซึ่งไข่ไก่ที่ต้มหรือลวกจะเป็นประโยชน์ต่อร่างกายอย่างยิ่ง เพราะอุดมไปด้วยสารอาหารที่ครบถ้วน" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่อไปอีกว่า "หมู่บ้านยั่งยืน" ต้องมีภาคีเครือข่ายทั้ง 7 ภาคีเครือข่ายที่เข้มแข็ง ซึ่งทีมอําเภอของนายอําเภอจะต้องมีความเข้มแข็งก่อน นายอําเภอในฐานะผู้นําประจําอําเภอ ต้องมีการลงพื้นที่แบบ "รองเท้าสึกก่อนกางเกงขาด" และ "ผู้นําต้องทําก่อน"เพื่อเป็นผู้นําต้นแบบให้กับทีมภาคีเครือข่ายได้ลงพื้นที่ไปทําสิ่งที่ดีให้กับพี่น้องประชาชน ซึ่งทีมที่เป็นทางการ คือ ข้าราชการผู้รับผิดชอบประจําตําบล และทีมที่ไม่เป็นทางการ คือ ผู้นําภาคีเครือข่าย และผู้ที่มีจิตอาสา ต้องมีระบบกลุ่มบ้านที่เข้มแข็ง สร้างให้เกิดกระบวนการรวมกลุ่มเป็นคุ้ม ป๊อก หย่อมบ้าน ดังที่เคยมีอยู่แล้วในอดีตให้รื้อฟื้นกลับคืนมา โดยมีกระบวนการที่ทําให้เกิดความเข้มแข็ง ด้วยกระบวนการ 4 ร่วม ที่ได้ถอดบทเรียนความสําเร็จอย่างยั่งยืนจากโครงการในพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5,151 โครงการ ประกอบด้วย "ร่วมพูด ร่วมคิด ร่วมทํา และร่วมรับประโยชน์" โดยจัดให้มีการประชุมภายในกลุ่มกันอย่างน้อยเดือนละ 1 ครั้ง และร่วมกันทําอย่างสม่ําเสมอต่อเนื่อง อาทิ การสร้างความมั่นคงทางอาหาร การบริหารจัดการขยะ การจัดทําถังขยะเปียกลดโลกร้อน การจัดทําธนาคารขยะ การดูแลผู้ป่วยติดเตียงและยากไร้ ซึ่งทั้งหมดนี้ภาคีเครือข่ายจะต้องมีความเข้มแข็ง ผู้นําต้องทําเป็นตัวอย่าง
"ขอให้จังหวัดลําพูนได้เป็นจังหวัดต้นแบบในการขับเคลื่อนพลังภาคีเครือข่าย โดยเฉพาะอย่างยิ่งตามหลัก "บวร" ร่วมกับคณะสงฆ์ โดยการทําให้เกิดพระผู้รับผิดชอบประจําตําบล "1 ตําบล 1 พระสงฆ์" ดังที่กระทรวงมหาดไทย ได้ลงนามบันทึกความร่วมมือ "บทบาทในการเกื้อหนุนระหว่างวัดและชุมชนร่วมกับฝ่ายสาธารณสงเคราะห์ของมหาเถรสมาคม" โดยสมเด็จพระมหาธีราจารย์ ประธานฝ่ายสาธารณสงเคราะห์ของมหาเถรสมาคม เจ้าอาวาสวัดพระเชตุพนวิมลมังคลาราม ลงนามบันทึกความร่วมมือ "โครงการวัด ประชา รัฐ สร้างสุข" ร่วมกับฝ่ายสาธารณูปการ โดยสมเด็จพระมหาวีรวงศ์ ประธานฝ่ายสาธารณูปการของมหาเถรสมาคม เลขานุการสมเด็จพระสังฆราช ผู้ช่วยเจ้าอาวาสวัดราชบพิธสถิตมหาสีมาราม และลงนามบันทึกความร่วมมือ "หมู่บ้านรักษาศีล 5 (หมู่บ้านคุณธรรม)" ร่วมกับสมเด็จพระมหารัชมงคลมุนี ประธานอํานวยการโครงการหมู่บ้านรักษาศีล 5 ผู้ช่วยเจ้าอาวาสวัดไตรมิตรวิทยาราม วรวิหาร หรือการประกาศเจตนารมณ์ขับเคลื่อนประเทศไทยที่ยั่งยืนร่วมกับองค์การสหประชาชาติ เพื่อแสดงถึงเจตนารมณ์ร่วมกันกับภาคีเครือข่ายทั้ง 7 ภาคี ในการ "บําบัดทุกข์ บํารุงสุข แบบบูรณาการอย่างยั่งยืน" นอกจากนี้ เรื่องปัญหายาเสพติดก็เป็นภัยอันตรายอย่างยิ่งต่อสังคมและประเทศชาติ เรื่องเร่งด่วนที่สุดที่จังหวัดต้องดําเนินการ คือ ช่วยกันค้นหาผู้ที่เป็นผู้ป่วยยาเสพติดและผู้ป่วยโรคจิตเภท โดยผู้ว่าราชการจังหวัดต้องบูรณาการภาคีเครือข่าย ช่วยกันจัดตั้ง ควบคุม ดูแล ติดตาม ผู้เข้ารับการบําบัดตามศูนย์ฟื้นฟูสภาพทางสังคม ภายใต้การร่วมมือกับกระทรวงสาธารณสุข เพื่อตัดวงจรยาเสพติดให้ได้ นอกจากนี้ ต้องค้นหาจําแนกนําผู้ค้ายาเสพติดมาดําเนินคดีอย่างเคร่งครัด หากสืบสวนจากผู้เสพยาเสพติดแล้วมียาเสพติดในครอบครองจํานวนมากให้ดําเนินคดี และขยายผล รวมถึงการค้ายาเสพติดด้วย" นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นับเนื่องมาเป็นระยะเวลา 132 ปี ที่คนมหาดไทยได้รับการไว้วางใจให้ทําหน้าที่ในการบําบัดทุกข์ บํารุงสุข โดยมีสถาบันผู้ว่าราชการจังหวัด และนายอําเภอ เป็นผู้นําในระดับพื้นที่ เพราะประเทศชาติจะมั่นคงได้ต้องมีสถาบันผู้ว่าราชการจังหวัดและนายอําเภอ คนมหาดไทยทุกคนต่างมีความสําคัญต่อความมั่นคงของชาติ ดังนั้นทุกคนจึงต้องมุ่งมั่นตั้งใจทํางานในการ "บําบัดทุกข์ บํารุงสุข" ต้อง "ครองตน ครองคน ครองงาน" ให้ดี ต้องแสดงออกอย่างชัดเจนถึงความจงรักภักดีและเทิดทูนไว้ซึ่งสถาบันสําคัญของชาติ ศาสนา พระมหากษัตริย์ ที่พวกเรารักและหวงแหน หากเราทุกคนมีความรักความสามัคคีกัน ภารกิจการ "บําบัดทุกข์ บํารุงสุข แบบบูรณาการอย่างยั่งยืน" ก็จะสําเร็จได้ ขอให้ทุกคนมุ่งมั่นตั้งใจทําหน้าที่ข้าราชการที่ดีในพระบาทสมเด็จพระเจ้าอยู่หัว ช่วยกันปัดเป่าความทุกข์ให้กับพี่น้องประชาชน และสําหรับท่านที่กําลังจะเกษียณอายุราชการก็ขอให้น้อมนําพระราชดํารัสของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ที่พระราชทานให้กับข้าราชการครูเกษียณอายุราชการที่จังหวัดนครนายก เมื่อปี พ.ศ. 2554 ความว่า "ทุกคนจะเกษียณอายุราชการได้แต่อย่าเกษียณการทําประโยชน์ให้กับส่วนรวม"
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood